...শব্দছেঁড়া কবিতারা...: হুমায়ুন আজাদ (১৯৪৭ - ২০০৪)
...শব্দছেঁড়া কবিতারা...
বইয়ের তাক থেকে কেন যেন প্রিয় কবিতার বইগুলোই হারিয়ে যায় বারবার ! তাই এবার এই অন্তর্জালেই ব্যক্তিগত পুকুর খনন। ছেঁকে তোলা প্রিয় প্রিয় কবিতার জলে নিরিবিলি সাঁতরে নেয়া কিছুটা সময়...।
| সংগ্রহ : রণদীপম বসু |
Showing posts with label হুমায়ুন আজাদ (১৯৪৭ - ২০০৪). Show all posts
Showing posts with label হুমায়ুন আজাদ (১৯৪৭ - ২০০৪). Show all posts
Sunday, November 29, 2009
গোলাপ ফোটাবো / হুমায়ুন আজাদ
...
ওষ্ঠ বাড়িয়ে দাও গোলাপ ফোটাবো,
বঙ্কিম গ্রীবা মেলো ঝরনা ছোটাবো।
যুগল পাহাড়ে পাবো অমৃতের স্বাদ,
জ্ব'লে যাবে দুই ঠোঁটে একজোড়া চাঁদ।
সুন্দরীর নৌকো ঢুকাবো বঙ্গোপসাগরে,
অতলে ডুববো উত্তাল আশ্বিনের ঝড়ে।
শিউলির বোঁটা থেকে চুষে নেবো রস,
এখনো আমার প্রিয় আঠারো বয়স।
তোমার পুষ্পের কলি মধুমদগন্ধময়,
সেখানে বিন্দু বিন্দু জমে আমার হৃদয়।
...
Posted by Ranadipam Basu at 5:20 PM No comments:
Labels: হুমায়ুন আজাদ (১৯৪৭ - ২০০৪)
Friday, November 20, 2009
শুভেচ্ছা / হুমায়ুন আজাদ
...
ভালো থেকো ফুল, মিষ্টি বকুল, ভালো থেকো।
ভালো থেকো ধান, ভাটিয়ালি গান, ভালো থেকো।
ভালো থেকো মেঘ, মিটিমিটি তারা
ভালো থেকো পাখি, সবুজ পাতারা
ভালো থেকো চর, ছোটো কুঁড়েঘর, ভালো থেকো।
ভালো থেকো চিল, আকাশের নীল, ভালো থেকো।
ভালো থেকো পাতা, নিশির শিশির
ভালো থেকো জল, নদীটির তীর
ভালো থেকো গাছ, পুকুরের মাছ, ভালো থেকো
ভালো থেকো কাক, ডাহুকের ডাক, ভালো থেকো।
ভালো থেকো মাঠ, রাখালের বাঁশি
ভালো থেকো লাউ, কুমড়োর হাসি
ভালো থেকো আম, ছায়াঢাকা গ্রাম, ভালো থেকো।
ভালো থেকো ঘাস, ভোরের বাতাস, ভালো থেকো।
ভালো থেকো রোদ, মাঘের কোকিল
ভালো থেকো বক, আড়িয়ল বিল
ভালো থেকো নাও, মধুমাখা গাঁও, ভালো থেকো।
ভালো থেকো মেলা, লাল ছেলেবেলা, ভালো থেকো।
ভালো থেকো, ভালো থেকো, ভালো থেকো।
...
Posted by Ranadipam Basu at 9:32 PM No comments:
Labels: হুমায়ুন আজাদ (১৯৪৭ - ২০০৪)
কখনো আমি / হুমায়ুন আজাদ
...
কখনো আমি স্বপ্ন দেখি যদি
স্বপ্ন দেখবো একটি বিশাল নদী।
নদীর ওপর আকাশ ঘন নীল
নীলের ভেতর উড়ছে গাঙচিল।
আকাশ ছুঁয়ে উঠছে কেবল ঢেউ
আমি ছাড়া চারদিকে নেই কেউ।
কখনো আমি কাউকে যদি ডাকি
ডাকবো একটি কোমল সুদূর পাখি।
পাখির ডানায় আঁকা বনের ছবি
চোখের তারায় জ্বলে ভোরের রবি।
আকাশ কাঁপে পাখির গলার সুরে
বৃষ্টি নামে সব পৃথিবী জুড়ে।
...
Posted by Ranadipam Basu at 9:29 PM No comments:
Labels: হুমায়ুন আজাদ (১৯৪৭ - ২০০৪)
Saturday, November 14, 2009
সিংহ গাধা ও অন্যান্য / হুমায়ুন আজাদ
...
১.
মানুষ সিংহের প্রশংসা করে,
তবে গাধাকেই আসলে পছন্দ করে।
আমার প্রতিভাকে প্রশংসা করলেও
ওই পুঁজিপতি গাধাটাকেই
আসলে পছন্দ কর তুমি।
২.
তোমাকে নিয়ে এতোগুলো কবিতা লিখেছি।
তার গোটাচারি শিল্পোত্তীর্ণ
আর অন্তত একটি কালোত্তীর্ণ।
এতেই সবাই বুঝবে তোমাকে আমি পাই নি কখনো।
৩.
প্রাক্তন দ্রোহীরা যখন অর্ঘ্য পায়
তাদের কবরে যখন স্মৃতিস্তম্ভ মাথা তোলে
নতুন বিদ্রোহীরা কারাগারে ঢোকে
আর ফাঁসিকাঠে ঝোলে।
৪.
মেয়ে, তোমার সুন্দর মনের থেকে
অনেক আকর্ষণীয়
তোমার সুন্দর শরীর।
৫.
যখন তোমার রিকশা উড়ে আসে
সামনের দিক থেকে প্রজাপতির মতো
তখন পেছন দিক থেকে দানবের মতো ছুটে আসে
একটা লকলকে জিভের ট্রাক
প্রজাপতি আর দানবের মধ্যে আমি পিষ্ঠ চিরকাল।
...
Posted by Ranadipam Basu at 1:44 PM No comments:
Labels: হুমায়ুন আজাদ (১৯৪৭ - ২০০৪)
গরীবের সৌন্দর্য / হুমায়ুন আজাদ
...
গরিবেরা সাধারণত সুন্দর হয় না।
গরিবদের কথা মনে হ'লে সৌন্দর্যের কথা মনে পড়ে না কখনো।
গরিবদের ঘরবাড়ি খুবই নোংরা, অনেকের আবার ঘরবাড়িই নেই।
গরিবদের কাপড়চোপড় খুবই নোংরা, অনেকের আবার কাপড়চোপড়ই নেই।
গরিবেরা যখন হাঁটে তখন তাদের খুব কিম্ভুত দেখায়।
যখন গরিবেরা মাটি কাটে ইট ভাঙে খড় ঘাঁটে গাড়ি ঠেলে পিচ ঢালে তখন তাদের
সারা দেহে ঘাম জবজব করে, তখন তাদের খুব নোংরা আর কুৎসিত দেখায়।
গরিবদের খাওয়ার ভঙ্গি শিম্পাঞ্জির ভঙ্গির চেয়েও খারাপ।
অশ্লীল হাঁ ক'রে পাঁচ আঙ্গুলে মুঠো ভ'রে সব কিছু গিলে ফেলে তারা।
থুতু ফেলার সময় গরিবেরা এমনভাবে মুখ বিকৃত করে
যেনো মুখে সাতদিন ধ'রে পচছিলো একটা নোংরা ইঁদুর।
গরিবদের ঘুমোনোর ভঙ্গি খুবই বিশ্রী।
গরিবেরা হাসতে গিয়ে হাসিটাকেই মাটি ক'রে ফেলে।
গান গাওয়ার সময়ও গরিবদের একটুও সুন্দর দেখায় না।
গরিবেরা চুমো খেতেই জানে না, এমনকি শিশুদের চুমো খাওয়ার সময়ও
থকথকে থুতুতে তারা নোংরা করে দেয় ঠোঁট নাক গাল।
গরিবদের আলিঙ্গন খুবই বেঢপ।
গরিবদের সঙ্গমও অত্যন্ত নোংরা, মনে হয় নোংরা মেঝের ওপর
সাংঘাতিকভাবে ধ্বস্তাধ্বস্তি করছে দু'টি উলঙ্গ অশ্লীল জন্তু।
গরিবদের চুলে উকুন আর জট ছাড়া কোনো সৌন্দর্য নেই।
গরিবদের বগলের তলে থকথকে ময়লা আর বিচ্ছিরি লোম সব জড়াজড়ি করে।
গরিবদের চোখের চাউনিতে কোনো সৌন্দর্য নেই,
চোখ ঢ্যাবঢ্যাব ক'রে তারা চারদিকে তাকায়।
মেয়েদের স্তন খুব বিখ্যাত, কিন্তু গরিব মেয়েদের স্তন শুকিয়ে শুকিয়ে
বুকের দু-পাশে দুটি ফোড়ার মতো দেখায়।
অর্থাৎ জীবনযাপনের কোনো মুহূর্তেই গরিবদের সুন্দর দেখায় না।
শুধু যখন তারা রুখে ওঠে কেবল তখনি তাদের সুন্দর দেখায়
...
Posted by Ranadipam Basu at 1:06 PM No comments:
Labels: হুমায়ুন আজাদ (১৯৪৭ - ২০০৪)
আমি সম্ভবত খুব ছোট কিছুর জন্য / হুমায়ুন আজাদ
...
আমি সম্ভবত খুব ছোট্ট কিছুর জন্য মারা যাবো
ছোট ঘাসফুলের জন্যে
একটি টলোমলো শিশিরবিন্দুর জন্যে
আমি হয়তো মারা যাবো চৈত্রের বাতাসে
উড়ে যাওয়া একটি পাঁপড়ির জন্যে
একফোঁটা বৃষ্টির জন্যে
আমি সম্ভবত খুব ছোট্ট কিছুর জন্যে মারা যাবো
দোয়েলের শিসের জন্যে
শিশুর গালের একটি টোলের জন্যে
আমি হয়তো মারা যাবো কারো চোখের মণিতে
গেঁথে থাকা একবিন্দু অশ্রুর জন্যে
একফোঁটা রৌদ্রের জন্যে
আমি সম্ভবতখুব ছোট্ট কিছুর জন্যে মারা যাবো
এক কণা জ্যোৎস্নার জন্যে
এক টুকরো মেঘের জন্যে
আমি হয়তো মারা যাবো টাওয়ারের একুশ তলায়
হারিয়ে যাওয়া একটি প্রজাপতির জন্যে
এক ফোঁটা সবুজের জন্যে
আমি সম্ভবত খুব ছোট্ট কিছুর জন্যে মারা যাবো
খুব ছোট একটি স্বপ্নের জন্যে
খুব ছোট দুঃখের জন্যে
আমি হয়তো মারা যাবো কারো ঘুমের ভেতরে
একটি ছোটো দীর্ঘশ্বাসের জন্যে
একফোঁটা সৌন্দর্যের জন্যে।
...
Posted by Ranadipam Basu at 12:48 PM No comments:
Labels: হুমায়ুন আজাদ (১৯৪৭ - ২০০৪)
আমি বেঁচে ছিলাম অন্যদের সময়ে / হুমায়ুন আজাদ
...
আমি বেঁচে ছিলাম অন্যদের সময়ে।
আমার খাদ্যে ছিল অন্যদের আঙুলের দাগ,
আমার পানীয়তে ছিল অন্যদের জীবাণু,
আমার বিশ্বাসে ছিল অন্যদের ব্যাপক দূষণ।
আমি জন্মেছিলাম আমি বেড়ে উঠেছিলাম
আমি বেঁচে ছিলাম অন্যদের সময়ে।
আমি দাঁড়াতে শিখেছিলাম অন্যদের মতো,
আমি হাঁটতে শিখেছিলাম অন্যদের মতো,
আমি পোশাক পরতে শিখেছিলাম অন্যদের মতো ক’রে,
আমি চুল আঁচড়াতে শিখেছিলাম অন্যদের মতো ক’রে,
আমি কথা বলতে শিখেছিলাম অন্যদের মতো।
তারা আমাকে তাদের মতো করে দাঁড়াতে শিখিয়েছিলো,
তারা আমাকে তাদের মতো করে হাঁটার আদেশ দিয়েছিলো,
তারা আমাকে তাদের মতো করে পোশাক পরার নির্দেশ দিয়েছিলো,
তারা আমাকে বাধ্য করেছিলো তাদের মতো করে চুল আঁচড়াতে,
তারা আমার মুখে গুজে দিয়েছিলো তাদের দূষিত কথামালা।
তারা আমাকে বাধ্য করেছিল তাদের মতো করে বাঁচতে।
আমি বেঁচে ছিলাম অন্যদের সময়ে।
আমি আমার নিজস্ব ভঙ্গিতে দাঁড়াতে চেয়েছিলাম,
আমি পোশাক পরতে চেয়েছিলাম একান্ত আপন রীতিতে,
আমি চুল আঁচড়াতে চেয়েছিলাম নিজের রীতিতে,
আমি উচ্চারন করতে চেয়েছিলাম আন্তর মৌলিক মাতৃভাষা।
আমি নিতে চেয়েছিলাম নিজের নিশ্বাস।
আমি আহার করতে চেয়েছিলাম আমার একান্ত মৌলিক খাদ্য,
আমি পান করতে চেয়েছিলাম আমার মৌলিক পানীয়।
আমি ভুল সময়ে জন্মেছিলাম। আমার সময় তখনো আসে নি।
আমি ভুল বৃক্ষে ফুটেছিলাম। আমার বৃক্ষ তখনো অঙ্কুরিত হয় নি।
আমি ভুল নদীতে স্রোত হয়ে বয়েছিলাম। আমার মেঘ তখনো আকাশে জমে নি।
আমি বেঁচে ছিলাম অন্যদের সময়ে।
আমি গান গাইতে চেয়েছিলাম আপন সুরে,
ওরা আমার কন্ঠে পুরে দিতে চেয়েছিলো ওদের শ্যাওলা-পড়া সুর।
আমি আমার মতো স্বপ্ন দেখতে চেয়েছিলাম,
ওরা আমাকে বাধ্য করেছিলো ওদের মতো ময়লা-ধরা স্বপ্ন দেখতে।
আমি আমার মতো দাঁড়াতে চেয়েছিলাম,
ওরা আমাকে নির্দেশ দিয়েছিলো ওদের মতো মাথা নিচু করে দাঁড়াতে।
আমি আমার মতো কথা বলতে চেয়েছিলাম,
ওরা আমার মুখে ঢুকিয়ে দিতে চেয়েছিলো ওদের শব্দ ও বাক্যের আবর্জনা।
আমি খুব ভেতরে ঢুকতে চেয়েছিলাম,
ওরা আমাকে ওদের মতো করেই দাঁড়িয়ে থাকতে বলেছিলো বাইরে।
ওরা মুখে এক টুকরো বাসি মাংস পাওয়াকে বলতো সাফল্য,
ওরা নতজানু হওয়াকে ভাবত গৌরব,
ওরা পিঠের কুঁজকে মনে করতো পদক,
ওরা গলার শেকলকে মনে করতো অমূল্য অলংকার।
আমি মাংসের টুকরা থেকে দূরে ছিলাম। এটা ওদের সহ্য হয় নি।
আমি নতজানু হওয়ার বদলে নিগ্রহকে বরণ করেছিলাম। এটা ওদের সহ্য হয় নি।
আমি পিঠ কুঁজের বদলে বুকে ছুরিকাকে সাদর করেছিলাম। এটা ওদের সহ্য হয় নি।
আমি গলার বদলে হাতেপায়ে শেকল পড়েছিলাম। এটা ওদের সহ্য হয় নি।
আমি অন্যদের সময়ে বেঁচে ছিলাম। আমার সময় তখনো আসেনি।
ওদের পুকুরে প্রথাগত মাছের কোনো অভাব ছিলো না,
ওদের জমিতে অভাব ছিলো না প্রথাগত শস্য ও শব্জির,
ওদের উদ্যানে ছিলো প্রথাগত পুষ্পের উল্লাস।
আমি ওদের সময়ে আমার মতো দিঘি খুঁড়েছিলাম ব’লে
আমার দিঘিতে পানি ওঠে নি।
আমি ওদের সময়ে আমার মতো চাষ করেছিলাম ব’লে
আমার জমিতে শস্য জন্মে নি।
আমি ওদের সময়ে আমার মতো বাগান করতে চেয়েছিলাম ব’লে
আমার ভবিষ্যতের বাগানে একটিও ফুল ফোটে নি।
তখনো আমার দিঘির জন্য পানি উৎসারণের সময় আসে নি।
তখনো আমার জমির জন্য নতুন ফসলের সময় আসে নি।
তখনো আমার বাগানের জন্যে অভিনব ফুলের মরশুম আসে নি।
আমি বেঁচে ছিলাম অন্যদের সময়ে।
আমার সবকিছু পর্যবসিত হয়েছে ভবিষ্যতের মতো ব্যর্থতায়,
ওরা ভ’রে উঠেছে বর্তমানের মতো সাফল্যে।
ওরা যে-ফুল তুলতে চেয়েছে, তা তুলে এনেছে নখ দিয়ে ছিঁড়েফেড়ে।
আমি শুধু স্বপ্নে দেখেছি আশ্চর্য ফুল।
ওরা যে-তরুণীকে জরিয়ে ধরতে চেয়েছে তাকে ধরেছে দস্যুর মতো।
আমার তরুণীকে আমি জরিয়ে ধরেছি শুধু স্বপ্নে।
ওরা যে-নারীকে কামনা করেছে, তাকে ওরা বধ করেছে বাহুতে চেপে।
আমার নারীকে আমি পেয়েছি শুধু স্বপ্নে।
চুম্বনে ওরা ব্যবহার করেছে নেকড়ের মতো দাঁত।
আমি শুধু স্বপ্নে বাড়িয়েছি ওষ্ঠ।
আমি বেঁচে ছিলাম অন্যদের সময়ে।
আমার চোখ যা দেখতে চেয়েছিলো, তা দেখতে পায় নি।
তখনো আমার সময় আসে নি।
আমার পা যে-পথে চলতে চেয়েছিলো, সে পথে চলতে পারে নি।
তখনো আমার সময় আসে নি।
আমার হৃদয় যা নিবেদন করতে চেয়েছিলো, তা নিবেদন করতে পারে নি।
তখনো আমার সময় আসে নি।
আমার কর্ণকুহর যে-সুর শুনতে চেয়েছিলো, তা শুনতে পায় নি।
তখনো আমার সময় আসে নি।
আমার ত্বক যার ছোঁয়া পেতে চেয়েছিলো, তার ছোঁয়া পায় নি।
তখনো আমার সময় আসে নি।
আমি যে পৃথিবীকে চেয়েছিলাম, তাকে আমি পাই নি।
তখনো আমার সময় আসে নি। তখনো আমার সময় আসে নি।
আমি বেঁচে ছিলাম
অন্যদের সময়ে।
...
Posted by Ranadipam Basu at 12:46 PM No comments:
Labels: হুমায়ুন আজাদ (১৯৪৭ - ২০০৪)
বাঙলাদেশের কথা (আমরা কি এই বাঙলাদেশ চেয়েছিলাম) / হুমায়ুন আজাদ
...
যখন আমরা বসি মুখোমুখি, আমাদের দশটি আঙুল হৃৎপিন্ডের মতো কাঁপতে থাকে
দশটি আঙুলে, আমাদের ঠোঁটের গোলাপ ভিজে ওঠে আরক্ত শিশিরে,
যখন আমরা আশ্চর্য আঙুলে জ্বলি, যখন আমরাই পরষ্পরের স্বাধীন স্বদেশ,
তখন ভুলেও কখনো আমাকে তুমি বাঙলাদেশের কথা জিজ্ঞেস করো না;
আমি তা মূহূর্তেও সহ্য করতে পারি না, -তার অনেক কারণ রয়েছে।
তোমাকে মিনতি করি কখনো আমাকে তুমি বাঙলাদেশের কথা তুলে কষ্ট দিয়ো না।
জানতে চেয়ো না তুমি নষ্টভ্রষ্ট ছাপ্পান্নো হাজার বর্গমাইলের কথা, তার রাজনীতি,
অর্থনীতি, ধর্ম, পাপ, মিথ্যাচার, পালে পালে মনুষ্যমন্ডলি, জীবনযাপন, হত্যা, ধর্ষণ,
মধ্যযুগের দিকে অন্ধের মতোন যাত্রা সম্পর্কে প্রশ্ন ক’রে আমাকে পীড়ন কোরো না;
আমি তা মুহূর্তেও সহ্য করতে পারি না, - তার অনেক কারণ রয়েছে ।
তোমাকে মিনতি করি কখনো আমাকে তুমি বাঙলাদেশের কথা তুলে কষ্ট দিয়ো না।
জানতে চেয়ো না তুমি নষ্ট ভ্রষ্ট ছাপ্পান্ন হাজার বর্গ
মাইলের কথা: তার রাজনীতি
অর্থনীতি, ধর্ম, পাপ, মিথ্যাচার, পালে পালে মনুষ্যম-লী
জীবনযাপন, হত্যা, ধর্ষণ
মধ্যযুগের দিকে অন্ধের মতোন যাত্রা সম্পর্কে প্রশ্ন
করে আমাকে পীড়ন কোরো না
তার ধানক্ষেত এখনো সবুজ, নারীরা এখনো রমনীয়, গাভীরা এখনো দুগ্ধবতী,
কিন্তু প্রিয়তমা, বাঙলাদেশের কথা তুমি কখনো আমার কাছে জানতে চেয়ো না;
আমি তা মুহূর্তেও সহ্য করতে পারি না, তার অনেক কারণ রয়েছে।
...
Posted by Ranadipam Basu at 12:44 PM 1 comment:
Labels: হুমায়ুন আজাদ (১৯৪৭ - ২০০৪)
Tuesday, November 10, 2009
আমাকে ভালোবাসার পর / হুমায়ুন আজাদ
...
আমাকে ভালবাসার পর আর কিছুই আগের মত থাকবে না তোমার,
যেমন হিরোশিমার পর আর কিছুই আগের মতো নেই
উত্তর থেকে দক্ষিণ মেরু পর্যন্ত।
যে কলিংবেল বাজে নি তাকেই মুর্হুমুহু শুনবে বজ্রের মত বেজে উঠতে
এবং থরথর ক'রে উঠবে দরোজাজানালা আর তোমার হৃৎপিন্ড।
পরমুহূর্তেই তোমার ঝনঝন-ক'রে ওঠা এলোমেলো রক্ত
ঠান্ডা হ'য়ে যাবে যেমন একাত্তরে দরোজায় বুটের অদ্ভুদ শব্দে
নিথর স্তব্ধ হ'য়ে যেত ঢাকা শহরের জনগণ।
আমাকে ভালবাসার পর আর কিছুই আগের মত থাকবে না তোমার।
রাস্তায় নেমেই দেখবে বিপরীত দিক থেকে আসা প্রতিটি রিকশায়
ছুটে আসছি আমি আর তোমাকে পেরিয়ে চ'লে যাচ্ছি
এদিকে-সেদিকে। তখন তোমার রক্ত আর কালো চশমায় এত অন্ধকার
যেনো তুমি ওই চোখে কোন কিছুই দ্যাখো নি।
আমাকে ভালবাসার পর তুমি ভুলে যাবে বাস্তব আর অবাস্তব,
বস্তু আর স্বপ্নের পার্থক্য। সিঁড়ি ভেবে পা রাখবে স্বপ্নের চূড়োতে,
ঘাস ভেবে দু-পা ছড়িয়ে বসবে অবাস্তবে,
লাল টুকটুকে ফুল ভেবে খোঁপায় গুঁজবে গুচ্ছ গুচ্ছ স্বপ্ন।
না-খোলা শাওয়ারের নিচে বারোই ডিসেম্বর থেকে তুমি অনন্তকাল দাঁড়িয়ে
থাকবে এই ভেবে যে তোমার চুলে ত্বকে ওষ্ঠে গ্রীবায় অজস্র ধারায়
ঝরছে বোদলেয়ারের আশ্চর্য মেঘদল।
তোমার যে ঠোঁটে চুমো খেয়েছিলো উদ্যমপরায়ণ এক প্রাক্তন প্রেমিক,
আমাকে ভালবাসার পর সেই নষ্ট ঠোঁট খঁসে প'ড়ে
সেখানে ফুটবে এক অনিন্দ্য গোলাপ।
আমাকে ভালবাসার পর আর কিছুই আগের মত থাকবে না তোমার।
নিজেকে দুরারোগ্য ব্যাধিগ্রস্ত মনে হবে যেনো তুমি শতাব্দীর পর শতাব্দী
শুয়ে আছো হাসপাতালে। পরমুহূর্তেই মনে হবে
মানুষের ইতিহাসে একমাত্র তুমিই সুস্থ, অন্যরা ভীষণ অসুস্থ।
শহর আর সভ্যতার ময়লা স্রোত ভেঙে তুমি যখন চৌরাস্তায় এসে
ধরবে আমার হাত, তখন তোমার মনে হবে এ-শহর আর বিংশ শতাব্দীর
জীবন ও সভ্যতার নোংরা পানিতে একটি নীলিমা-ছোঁয়া মৃণালের শীর্ষে
তুমি ফুটে আছো এক নিষ্পাপ বিশুদ্ধ পদ্ম-
পবিত্র অজর।
...
Posted by Ranadipam Basu at 11:11 PM No comments:
Labels: হুমায়ুন আজাদ (১৯৪৭ - ২০০৪)
সবকিছু নষ্টদের অধিকারে যাবে / হুমায়ুন আজাদ
...
আমি জানি সব কিছু নষ্টদের অধিকারে যাবে।
নষ্টদের দানবমুঠোতে ধরা পড়বে মানবিক
সব সংঘ-পরিষদ; চ'লে যাবে, অত্যন্ত উল্লাসে
চ'লে যাবে এই সমাজ-সভ্যতা-সমস্ত দলিল-
নষ্টদের অধিকারে ধুয়েমুছে, যে-রকম রাষ্ট্র
আর রাষ্ট্রযন্ত্র দিকে দিকে চ'লে গেছে নষ্টদের
অধিকারে। চ'লে যাবে শহর বন্দর ধানখেত
কালো মেঘ লাল শাড়ি শাদা চাঁদ পাখির পালক
মন্দির মসজিদ গির্জা সিনেগগ পবিত্র প্যাগোডা।
অস্ত্র আর গণতন্ত্র চ'লে গেছে, জনতাও যাবে;
চাষার সমস্ত স্বপ্ন আস্তাকুড়ে ছুঁড়ে একদিন
সাধের সমাজতন্ত্রও নষ্টদের অধিকারে যাবে।
আমি জানি সব কিছু নষ্টদের অধিকারে যাবে।
কড়কড়ে রৌদ্র আর গোলগাল পূর্ণিমার চাঁদ
নদীরে পাগল করা ভাটিয়ালি খড়ের গম্বুজ
শ্রাবণের সব বৃষ্টি নষ্টদের অধিকারে যাবে।
রবীন্দ্রনাথের সব জ্যোৎস্না আর রবিশংকরের
সমস্ত আলাপ হৃদয়স্পন্দন গাথা ঠোঁটের আঙুর
ঘাইহরিণীর মাংসের চিৎকার মাঠের রাখাল
কাশবন একদিন নষ্টদের অধিকারে যাবে।
চলে যাবে সেই সব উপকথাঃ সৌন্দর্য-প্রতিভা-
মেধা; -এমনকি উন্মাদ ও নির্বোধদের প্রিয় অমরতা
নির্বাধ আর উন্মাদদের ভয়ানক কষ্ট দিয়ে
অত্যন্ত উল্লাসভরে নষ্টদের অধিকারে যাবে।
আমি জানি সব কিছু নষ্টদের অধিকারে যাবে।
সবচে সুন্দর মেয়ে দুইহাতে টেনে সারারাত
চুষবে নষ্টের লিঙ্গ; লম্পটের অশ্লীল উরুতে
গাঁথা থাকবে অপার্থিব সৌন্দর্যের দেবী। চ'লে যাবে,
কিশোরীরা চ'লে যাবে, আমাদের তীব্র প্রেমিকারা
ওষ্ঠ আর আলিঙ্গন ঘৃণা ক'রে চ'লে যাবে, নষ্টদের
উপপত্নী হবে। এই সব গ্রন্থ শ্লোক মুদ্রাযন্ত্র
শিশির বেহালা ধান রাজনীতি দোয়েলের স্বর
গদ্য পদ্য আমার সমস্ত ছাত্রী মার্ক্স-লেনিন,
আর বাঙলার বনের মত আমার শ্যামল কন্যা-
রাহুগ্রস্থ সভ্যতার অবশিষ্ট সামান্য আলোক-
আমি জানি তারা সব নষ্টদের অধিকারে যাবে।
...
Posted by Ranadipam Basu at 11:08 PM No comments:
Labels: হুমায়ুন আজাদ (১৯৪৭ - ২০০৪)
Older Posts Home
Subscribe to: Posts (Atom)
খোঁজ করুন
কবি
অচিন্ত্যকুমার সেনগুপ্ত (১৯০৩ - ১৯৭৬) (1)
অজিত দত্ত (১৯০৭ - ১৯৭৯) (1)
অঞ্জনা সাহা (1)
অতুলপ্রসাদ সেন (১৮৭১ - ১৯৩৪) (1)
অনুবাদ- জ্যাক প্রেভ্যাখ (1)
অনুবাদ- পাবলো নেরুদা (1)
অনুবাদ- শার্ল বোদলেয়ার (1)
অন্নদাশঙ্কর রায় (১৯০৪ - ২০০২) (2)
অমিয় চক্রবর্তী (১৯০১ - ১৯৮৬) (2)
অরুণ মিত্র (1)
অরুনেশ ঘোষ (1)
অলোক রঞ্জন দাশগুপ্ত (১৯৩৩ - ) (1)
অশোকবিজয় রাহা (১৯১০ - ১৯৯৩) (1)
অসীম সাহা (1)
আ.ন.ম বজলুর রশীদ (১৯১১ - ১৯৮৬) (1)
আকা ফিরোজ আহমেদ (1)
আখতার হুসেন (১৯৪৫ - ) (1)
আতোয়ার রহমান (১৯২৭ - ২০০২) (1)
আবদার রশীদ (১৯২৮ - ) (15)
আবদুল গাফফার চৌধুরী (১৯৩১ - ) (1)
আবদুল হাকিম (১৬২০ - ১৬৯০) (1)
আবিদ আজাদ (2)
আবু জাফর ওবায়দুল্লাহ (১৯৩৪-২০০২) (2)
আবু হাসান শাহরিয়ার (১৯৫৯ - ) (8)
আবু হেনা মোস্তফা কামাল (1)
আবুল হাসান (১৯৪৭ - ১৯৭৫) (24)
আমীরুল ইসলাম (1)
আল মাহমুদ (১৯৩৬ - ) (15)
আলাউদ্দিন আল আজাদ (১৯৩২ - ২০০৯) (1)
আলী ইমাম (1)
আশরাফ আল দীন (1)
আশরাফ সিদ্দিকী (১৯২৭ - ) (3)
আশাপূর্ণা দেবী (1)
আসাদ চৌধুরী (4)
আহমাদ মাযহার (1)
আহসান হাবীব (১৯১৭ - ১৯৮৫) (7)
ঈশ্বরচন্দ্র গুপ্ত (১৮১২ - ১৮৫৯) (1)
এখলাসউদ্দিন আহমদ (১৯৪০ - ) (2)
ওমর আলী (1)
ওমর কায়সার (1)
কাজী নজরুল ইসলাম (১৮৯৯ - ১৯৭৬) (10)
কামাল চৌধুরী (1)
কামিনী রায় (১৮৬৪ - ১৯৩৩) (2)
কার্তিক ঘোষ (১৯৪৬ - ) (1)
কালীপ্রসন্ন ঘোষ (১৮৪৩ - ১৯০১) (1)
কুসুম কুমারী দাশ (১৮৭৫ - ১৯৪৮) (1)
কৃষ্ণচন্দ্র মজুমদার (১৮৩৪ - ১৯০৭) (2)
কৃষ্ণদয়াল বসু (১৮৯৮ -১৯৭২) (1)
কেতকী কুশারী ডাইসন (১৯৪০ - ) (2)
খনার বচন... (1)
খোন্দকার আশরাফ হোসেন (1)
গোলাম মোস্তফা (১৮৯৭ - ১৯৬৪) (2)
গৌরাঙ্গ ভৌমিক (১৯৩০ - ) (1)
জয় গোস্বামী (১৯৫৪ - ) (5)
জসীম উদদীন (১৯০৪ - ১৯৭৬) (9)
জীবনানন্দ দাশ (১৮৯৯ - ১৯৫৪) (14)
জুলফিকার শাহাদাৎ (১৯৭১ - ) (1)
ড.নীলরতন সেন (১৯২৫ - ২০০০) (2)
তসলিমা নাসরিন (১৯৬২ - ) (8)
তারাপদ রায় (১৯৩৬ - ) (4)
তালিম হোসেন (1)
ত্রিদিব দস্তিদার (2)
দাউদ হায়দার (9)
দ্বিজেন্দ্রলাল রায় (১৮৬৩ - ১৯১৩) (1)
নবকৃষ্ণ ভট্টাচার্য (১৮৫৯ - ১৯৩৯) (2)
নরেশ গুহ (১৯২৩ - ২০০৯) (1)
নাজিম হিকমত (2)
নির্মলেন্দু গুণ (১৯৪৫ - ) (25)
নীরেন্দ্রনাথ চক্রবর্তী (১৯২৪ - ) (7)
পবিত্র মুখোপাধ্যায় (1)
পূর্ণেন্দু পত্রী (১৯৩১ - ১৯৯৭) (10)
প্রণব চৌধুরী (1)
প্রণবকুমার মুখোপাধ্যায় (১৯৩৬ - ) (1)
প্রতুল মুখোপাধ্যায় (1)
প্রমোদ বসু (2)
প্রেমেন্দ্র মিত্র (১৯০৪ - ১৯৮৮) (3)
ফজলুর রহমান (1)
ফররুখ আহমদ (১৯১৮ - ১৯৭৪) (2)
ফরহাদ মজহার (1)
ফারুক নওয়াজ (১৯৫৮ - ) (1)
ফারুক হোসেন (১৯৬১ - ) (1)
বন্দে আলী মিঞা (১৯০৭ -১৯৭৯) (1)
বিনয় মজুমদার (১৯৩৪ - ২০০৬) (6)
বিমল গুহ (2)
বিশ্বজিৎ চৌধুরী (১৯৬০ - ) (3)
বিষ্ণু দে (১৯০৯ - ১৯৮২) (3)
বীথি চট্টোপাধ্যায় (1)
বীরেন্দ্র চট্টোপাধ্যায় (১৯২০ - ১৯৮৫) (3)
বুদ্ধদেব বসু (১৯০৮ - ১৯৭৪) (4)
বুদ্ধদেব ভট্টাচার্য (১৯৪৪ - ) (2)
বেগম রোকেয়া (১৮৮০ - ১৯৩২) (1)
ব্রত চক্রবর্তী (1)
ভাস্কর চৌধুরী (1)
মদনমোহন তর্কালঙ্কার (১৮১৭ - ১৮৫৮) (1)
মনোরঞ্জন পুরকাইত (1)
মলয় রায়চৌধুরী (১৯৩৯ - ) (2)
মল্লিকা সেনগুপ্ত (১৯৬০ - ) (3)
মহাদেব সাহা (১৯৪৪ - ) (8)
মাইকেল মধুসূদন দত্ত (১৮২৪ - ১৮৭৩) (3)
মাকিদ হায়দার (2)
মাহবুব উল আলম চৌধুরী (1)
মাহবুব লীলেন (6)
মিহির মুসাকী (1)
মুক্তিহরণ সরকার (1)
মুরারিমোহন সেন (1)
মুহম্মদ নূরুল হুদা (1)
মৃদুল দাশগুপ্ত (১৯৫৫ - ) (1)
মৈত্রেয়ী দেবী (1)
মোফাজ্জল করিম (1)
মোহাম্মদ মনিরুজ্জামান (2)
যতীন্দ্রমোহন বাগচী (১৮৭৮ - ১৯৪৮) (2)
যোগীন্দ্রনাথ সরকার (১৮৬৬ - ১৯৩৭) (4)
রঙ্গলাল বন্দোপাধ্যায় (১৮২৭ - ১৮৮৭) (1)
রজনীকান্ত সেন (১৮৬৫ - ১৯১০) (3)
রণদীপম বসু (১৯৬৪ - ) (15)
রফিক আজাদ (6)
রবিউল হুসাইন (1)
রবিশঙ্কর মৈত্রী (1)
রবীন্দ্রনাথ ঠাকুর (১৮৬১ - ১৯৪১) (15)
রহমান হেনরী (2)
রাজিয়া খাতুন চৌধুরাণী (১৯০৮ - ১৯৩৪) (1)
রাণা চট্টোপাধ্যায় (1)
রাধারমণ দত্ত (১৮৩৩ - ১৯১৬) (4)
রাম বসু (1)
রামনিধি গুপ্ত (১৭৪১ - ১৮৩৯) (1)
রুদ্র মুহাম্মদ শহিদুল্লাহ (১৯৫৬ - ১৯৯১) (5)
রেজাউদ্দিন স্টালিন (1)
রোকনুজ্জামান খান (১৯২৫ - ১৯৯৯) (2)
শক্তি চট্টোপাধ্যায় (১৯৩৩ - ১৯৯৫) (7)
শঙ্খ ঘোষ (১৯৩২ - ) (5)
শরদিন্দু বন্দ্যোপাধ্যায় (১৮৯৯ - ১৯৭০) (1)
শহীদ কাদরী (১৯৪২ - ) (5)
শামসুর রাহমান (১৯২৮ - ২০০৬) (12)
শাহাবুদ্দীন নাগরী (1)
শিবরাম চক্রবর্তী (১৯০৩-১৯৮০) (1)
শিমুল মোস্তফা (1)
শুভ দাশগুপ্ত (1)
শেখ ফজলুল করিম (১৮৮২ - ১৯৩৬) (1)
শোয়েব শাদাব (1)
সত্যেন্দ্রনাথ দত্ত (১৮৮২ - ১৯২২) (4)
সমর সেন (১৯১৬ - ১৯৮৭) (7)
সমুদ্র গুপ্ত (১৯৪৬ - ২০০৮) (13)
সরোজিনী নাইডু (১৮৭৯- ১৯৪৯) (1)
সাজ্জাদ হুসাইন (2)
সানাউল হক (১৯২৪ - ১৯৯৩) (2)
সাযযাদ কাদির (1)
সিকদার আমিনুল হক (1)
সিকান্দার আবু জাফর (১৯১৯ - ১৯৭৫) (2)
সুকান্ত ভট্টাচার্য (১৯২৬ - ১৯৪৭) (8)
সুকুমার বড়ুয়া (১৯৩৭ - ) (14)
সুকুমার রায় (১৮৮৭ - ১৯২৩) (10)
সুজন বড়ুয়া (১৯৫৯ - ) (1)
সুধীন্দ্রনাথ দত্ত (১৯০১ - ১৯৬০) (2)
সুনির্মল বসু (১৯০২ - ১৯৫৭) (2)
সুনীল গঙ্গোপাধ্যায় (১৯৩৪ - ) (22)
সুফিয়া কামাল (১৯১১ - ১৯৯৯) (1)
সুবোধ সরকার (১৯৫৮ - ) (4)
সুভাষ মুখোপাধ্যায় (১৯১৯ - ২০০২) (4)
সৃজন সেন (1)
সৈয়দ ইসমাইল হোসেন সিরাজী (১৮৮০ - ১৯৩১) (1)
সৈয়দ রেজাউর রহমান (1)
সৈয়দ শামসুল হক (5)
হরিশচন্দ্র মিত্র (১৮৩৮ - ১৮৭২) (2)
হাবীবুর রহমান (১৯২৬ - ১৯৭৬) (2)
হাসান হাফিজুর রহমান (১৯৩২ - ১৯৮৩) (1)
হুমায়ুন আজাদ (১৯৪৭ - ২০০৪) (10)
হুমায়ুন আজাদের প্রবচনগুচ্ছ (1)
হুমায়ুন কবির (১৯০৬ - ১৯৬৯) (1)
হুমায়ুন সাদেক চৌধুরী (1)
হেমচন্দ্র বন্দ্যোপাধ্যায় (১৮৩৮ - ১৯০৩) (1)
হেলাল হাফিজ (17)
হোসনে আরা (1)
আমি কে ?
Ranadipam Basu
‘চিন্তারাজিকে লুকিয়ে রাখার মধ্যে কোন মাহাত্ম্য নেই। তা প্রকাশ করতে যদি লজ্জাবোধ হয়, তবে সে ধরনের চিন্তা না করাই বোধ হয় ভাল।’ -- প্রাচীন গ্রীক কবি ইউরিপিডিস (৪৮০-৪০৬ খ্রীঃ পূঃ)
View my complete profile
অন্য উঠোন...
হৃৎকলম
উইকিসংকলন
বাংলা-কবিতা
মিলনসাগর
সোনার-বাংলাদেশ
গুণীজন
বাংলা-আর্কাইভ
বাংলা-লাইব্রেরী
কবিতারা
▼  2011 (1)
▼  August (1)
উদ্যোগ / সুকান্ত ভট্টাচার্য
►  2010 (145)
►  August (19)
►  June (12)
►  May (113)
►  April (1)
►  2009 (424)
►  December (2)
►  November (422)
এখন দেখছেন...
ক'জন এসেছিলেন ?
buy zyban counter
Followers
There was an error in this gadget